ΓΡΑΠΤΗ ΕΡΩΤΗΣΗ E-0311/03

υποβολή: Karl von Wogau (PPE-DE) προς την Επιτροπή

(10 Φεβρουαρίου 2003)

Θέμα: Εναρμόνιση συγκεκριμένων κοινωνικών διατάξεων στις οδικές μεταφορές

Γνωρίζει η Ευρωπαϊκή Επιτροπή ότι λόγω του αφθώδους πυρετού οι τοπικές αγορές ζώντων ζώων τα τελευταία χρόνια έχουν σχεδόν καταρρεύσει και ως εκ τούτου οι κτηνοτρόφοι μεταφέρουν τα ζώα απευθείας στους πελάτες τους, όταν η παρέκκλιση που ορίζεται στο άρθρο 13 παράγραφος 1ε) του κανονισμού ΕΟΚ 3820/85(1) του Συμβουλίου με ημερομηνία 20 Δεκεμβρίου 1985 σχετικά με την εναρμόνιση συγκεκριμένων κοινωνικών διατάξεων στις οδικές μεταφορές εφαρμόζεται κατά λέξη όλο και σπανιότερα· Πιστεύει η Επιτροπή ότι το ανωτέρω άρθρο μπορεί να εφαρμόζεται και προκειμένου για τη μεταφορά ζώντων ζώων από τις γεωργικές εκμεταλλεύσεις απευθείας στους πελάτες αντί των τοπικών αγορών·

Στην προκειμένη περίπτωση μία κτηνοτροφική εκμετάλλευση, η οποία έχει ειδικευθεί στη χοιροτροφία, μεταφέρει ζώντα ζώα σε τακτά διαστήματα με δικό της όχημα που έχει αγροτική άδεια. Κατά τη διάρκεια οδικού ελέγχου προσφάτωςποδείχθηκε στον οδηγό ότι το όχημα πρέπει να εξοπλιστεί με ειδική συσκευή ελέγχου (ταχυγράφο), εκτός αν συντρέχουν συγκεκριμένες εξαιρετικές περιστάσεις. Ως αιτιολόγηση αναφέρθηκε ο ανωτέρω κανονισμός. Στην εν λόγω περίπτωση δεν μπορεί να γίνει λόγος για εξαιρετικές περιστάσεις άλλες από αυτές του ανωτέρω άρθρου 13 παράγραφος 1ε) του κανονισμού. Το άρθρο 13 παράγραφος 1ε) επιτρέπει να εξαιρούνται οχήματα που χρησιμοποιούνται για μεταφορές ζώντων ζώων από τα αγροκτήματα στις τοπικές αγορές και τανάπαλιν, ή από τις αγορές στα τοπικά σφαγεία από τηνποχρέωση εγκατάστασης συσκευής ελέγχου. Λόγω της καταρρεύσεως των τοπικών αγορών τα ζώα πρέπει να μεταφέρονται από τις μονάδες εκτροφής απευθείας στις μονάδες πάχυνσης. Επομένως η εν λόγω διάταξη θα έπρεπε να ισχύει και για τη μεταφορά απευθείας μεταξύ των αγροκτημάτων και όχι μόνο έμμεσα μέσω των τοπικών αγορών.

(1) ΕΕ L 370 της 31.12.1985, σελ. 1.

Απάντηση της κας de Palacio εξ ονόματος της Επιτροπής

(26 Μαρτίου 2003)

Η Επιτροπή επιβεβαιώνει ότι το τρέχον άρθρο 13 παράγραφος 1 στοιχείο ε) του κανονισμού (ΕΟΚ) του Συμβουλίου αριθ. 3820/85 της 20ής Δεκεμβρίου 1985 για την εναρμόνιση ορισμένων κοινωνικών διατάξεων στον τομέα των οδικών μεταφορών, δεν είναι δυνατόν να χρησιμοποιηθεί για την εξαίρεση της απευθείας μεταφοράς ζωντανών ζώων από αγροκτήματα σε πελάτες. Δεδομένου του πνεύματος του κανονισμού, ο οποίος στοχεύει στην οδική ασφάλεια, οι εξαιρέσεις οφείλουν, σε κάθε περίπτωση, να ερμηνεύονται περιοριστικά.

Η πρόταση πουπεβλήθη στο Ευρωπαϊκό Κοινοβούλιο και στο Συμβούλιο για την τροποποίηση του προαναφερθέντος κανονισμού(1) αναγνωρίζει το γεγονός ότι η εξαίρεση αυτή αποτελεί ανωμαλία και, ως εκ τούτου, προτείνει την κατάργησή της. Μια γενικότερη εξαίρεση προβλέπεται για τα οχήματα που χρησιμοποιούνται, μεταξύ άλλων, από γεωργικές και αγροτικές επιχειρήσεις στο νέο άρθρο 13 παράγραφος 1 στοιχείο β), εφόσον μεταφέρουν αγαθά εντός ακτίνας 50 χλμ. από τη βάση τους.

Αυτό θα επέτρεπε απευθείας μεταφορές μικρών αποστάσεων. Οι μεγαλύτερες αποστάσεις θα ενέπιπταν στις διατάξεις του κανονισμού σχετικά με τον χρόνο οδήγησης και τις περιόδους ανάπαυσης, που παρακολουθούνται από ταχογράφο εγκατεστημένο στο όχημα και μπορούν να ελεγχθούν είτε επί της οδού είτε σε χώρους των αρμοδίων αρχών.

(1) ΕΕ C 51 της 26.2.2002.